## dachser_inteligent_logistics

Tlačová správa V Bratislave, 8. 7. 2020

**Laboratórium budúcnosti**

**Dvojdimenzionálne kódy: Znamenie času.**

**V logistike kedysi dominovali klasické čiarové kódy, avšak v súčasnosti sa čoraz viac posúvajú k dvojdimenzionálnym kódom. Tie ponúkajú sľubný potenciál, ktorý je ďaleko od obyčajnej identifikačnej funkcie.**

V roku 1949 sa americký IT študent Norman Joseph Woodland inšpiroval morzeovkou a v piesku na pláži načrtol svoj prvý kód, ktorý mal formu vertikálneho času. V tej chvíli si nikto nemyslel, že o 30 rokov neskôr bude mať tento čiarový kód v mnohých variáciách tak rozhodujúci vplyv na pracovné procesy v obchode, priemysle a logistike. Kód GS1-128 (predtým nazývaný EAN 128) a 18 číselný SSCC čiarový kód, ktorý je v ňom zašifrovaný, sa používal od polovice deväťdesiatych rokov k riadeniu procesov v logistike aj v DACHSERi. Je to technológia, ktorá aj teraz zostáva vysoko efektívna a je veľmi praktická pri použití.

Tento jednodimenziálny čiarový kód potom odštartoval s jeho príbuznými, dvojdimenzionálnymi kódmi, transformáciu logistiky. Najznámejší 2D kód je QR kód. Bol vynájdený v Japonsku v polovici 90tych rokov, pričom je prezývaný QR podľa súslovia "quick response". Dnes už každý niekedy videl rozpixelované štvorcové políčko, ktoré má charakteristicky umiestnené 3 štvorčeky v rohoch. Je to preto, aby QR kódy mohli byť ľahko čitateľné za pomoci kamery smartfónov, čo je hlavná výhoda oproti čiarovým kódom, ktoré sa oproti tomu jednoduchšie snímajú laserovým skenerom.

**QR kódy sú globálnym štandardom**

Vzhľadom na to, že na svete je viac ako tri miliardy smartfónov, takmer polovica svetovej populácie má technické vybavenie pre použitie dvojdimenzionálneho textového poľa. QR kód je tak celosvetovo dostupným štandardom, ktorý možno tiež nájsť v súčasných priemyselných štandardoch GS1 alebo v štandardoch nemeckej asociácie automobilového priemyslu. Moderná analýza obrazu umožňuje zachytiť a načítať niekoľko QR kódov súčasne aj v pohybe. To ponúka použitie pri stacionárnych kamerách v skladoch a výrobných halách, alebo na mobilných kamerách pripevnených na drone či autonómnych vozidlách.

Ďalšia výhoda QR kódu je, že jeden kód môže zašifrovať až 4296 alfanumerických znakov, čo je stokrát väčšie množstvo, ako zvládne jednodimenzionálny kód podobnej veľkosti. Jeden bit je reprezentovaný ako čierny alebo biely pixel (zvaný modul). Tiež sa takto dajú zašifrovať internetové odkazy. Všetci používatelia smartfónov môžu jednoducho naskenovať QR kód a prejsť priamo na príslušnú webovú stránku.

**Ďalšie 2D kódy v logistike**

Okrem QR kódu, ktoré sú pre každodenný život tak bežné, používa logistika ďalšie 2D kódy: primárne Data Matrix kód (ktorý má zvyčajne 4 kvadranty) a Aztec kód (ktorý má pozičný štvorček v strede). Tieto kódy tak ponúkajú ešte ďalšie možnosti pre použitie v špeciálnych prípadoch.

Celkovo 2D kódy umožňujú širokú škálu aplikácií v logistike, ktoré zďaleka presahujú obyčajnú identifikáciu či uchovanie dát. Pri použití 2D kódov a optickej identifikácii môžu byť zásielky lokalizované v budovách a sledované v reálnom čase. Autonómne vozidlá v skladoch kódy využívajú pre navigáciu a technológia rovnako umožňuje rýchle a jednoduché meranie balíka. 2D kódy hrajú čím ďalej dôležitejšiu úlohu v digitalizácii papierových dokumentov. Rovnako ako kedysi pri čiarových kódoch, je obrovský potenciál 2D kódov čím ďalej viac zrejmý už pár dekád po ich objave. Viac a viac inovácií sa teraz rozvíja z tejto technológie budúcnosti.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk